יוליוש רומל

יוליוש רומל (בשם מלא בפולנית: Juliusz Karol Wilhelm Józef Rómmel; 2 ביוני 1881 הורדנה – 3 בספטמבר 1967, ורשה) היה קצין פולני, מראשי הצבא הפולני במלחמת העולם השנייה.

ביוגרפיה 
יוליוש רומל נולד למשפחת אצולה מעורבת גרמנית-פולנית. הוא קיבל השכלה בבית הספר לקצינים בפטרבורג. בשנים 1903–1916 שירת ביחידת תותחנים של צבא האימפריה הרוסית והשתתף בקרבות של מלחמת העולם הראשונה. לאחר הקמת הצבא הפולני הוא התנדב לשורותיו בנובמבר 1918.

במהלך המלחמה הפולנית-סובייטית הוא פיקד על יחידת פרשים פולנית.

לאחר סיום הלחימה הוא שירת בתפקידי מטה שונים. עם תחילת פלישת גרמניה הנאצית לפולין הוא הופקד על ארמיית "לודז" שנפרסה בחזית מבלאשקי בצפון ועד פשדבוז' בדרום. למרות הצלחות מסוימות בימים הראשונים, הארמייה נאלצה לסגת מקו המגננה המקורי שלה. ב-8 בספטמבר הוא הגיע לוורשה והיה מופקד על הגנת העיר. ב-28 בספטמבר 1939 הוא חתם על כתב סיום הלחימה ונפל לשבי.

בשנת 1945 יוליוש רומל שוחרר מהשבי ונסע לצרפת. כעבור מספר שנים הוא חזר לפולין והתקבל לצבא פולין ממנו שוחרר בשנת 1947. מאז הוא עסק בפעילות ציבורית וכתיבת ספרי זכרונות (פורסמו 9 כרכים).

הוא נפטר בשנת 1967 ונטמן בבית הקברות הצבאי פובונזקי.

קישורים חיצוניים 

 קורות חיים
 

קצרמר האימפריה הרוסית

גנרלים פולנים
מקבלי אות לגיון הכבוד
אישים הקבורים בבית הקברות הצבאי פובונזקי
פולנים ממוצא גרמני
פולנים שנולדו ב-1881
פולנים שנפטרו ב-1967